《寄华岩寺默堂上人诗四首 其四》
明代·黄仲昭

问师飞锡游何处，自是闲云任去留。满院幽花空冉冉，一溪流水自悠悠。

半生苦海无缘济，何日空门结社游。回首城南忽相遇，一尊重约醉清秋。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。